Leonard Zübeck

**Leonard Agilmar Zübeck** (født **Schwarzenberg**) var en jipsirsk jarl av Quirin og baron av Gernot. Han var sønn av en arbeiderfamilie fra Viziers, og var faren til Vinzent Zübeck som han hadde fått med baronett Maude Isabelle Maas av Gernot. Da Leonard hadde en affære med vicomtesse Burgsteller av Quirin og gjorde henne gravid, søkte Isabelle tilflukt i et kloster. Leonard lot henne være mens han giftet seg med vicomtessen. Senere fikk de også tre andre døtre.

Han er grunnleggeren av huset Zübeck, og brakte med seg arvestykket, en brosje, som ville bli gitt til alle jarler av Quirin.

## ***Biografi***

### **Temming**

* Natur

Som tredjestandsborger var ikke Leonard tillatt å bruke kreftene sine, men han tøyde disse reglene da han sluttet seg til Brantley-konspiratørene. Med hjelpen av Constanze Burgstaller fikk han bragt fram kreftene sine, og hadde som senere jarl og baron ingen grenser for å bruke kreftene sine – så lenge han ikke gikk mot myndighetene.

### **Tidlig liv**

Leonard kom fra enkle kår i fjellbyen Viziers, og var forutbestemt å jobbe på steinbruddet der. Alle innbyggerne av byen tjenestegjorde under jarlen av Dumont, som kom fra en lang rekke med tussarixere. Keiserriket hadde regjert over Jipsir i over tusen år, men en nasjonalisme hadde begynt å spre seg utover kolonien. Leonard var blant ungguttene som samlet seg på den lokale puben og snakket om revolusjon og løsrivelse fra keiserriket over havet. De gikk blant annet snakk om at flere adelsmenn samlet seg for å avsette den utenlandske visekongen. De gikk visstnok innom flere byer og rekrutterte alle som ønsket å melde seg inn i hæren deres.

### **Brantley-konspirasjonen**

#### ***Opptakt***

Sommeren 2537 kom en gruppe menn til Viziers, og det gikk snart rykter om hvorfor de var der: de var utsendinger fra adelsmennene som ønsket å fjerne Tussarix fra Jipsir. Leonard og flere av arbeidskollegene hans fikk sporet opp nykomlingene og forlot steinbruddet for å jobbe sammen med adelsmennene. Leonard brukte de neste 4 årene på å trene i Brantley-sumpen. Her ble han dessuten kjent med kreftene sine som naturtemmer. Én av konspiratørene, Reinhold, sørget for at Leonard fikk trent sammen med søsteren sin, Constanze, som var ekspert når det kom til natur. De to utformet et sterkt vennskap, og Leonard kunne i løpet av disse årene gjøre seg klar til opprøret. De var allikevel fremdeles for få, og Leonard ble – sammen med Reinhold og Constanze – sendt på et handelsskip til fyrstedømmet Inqui. Her skulle de samle soldater til opprøret mot kolonien. De vendte tilbake 3 år senere med en liten hær av både temmere og ikke-temmere tilbake til Jipsir på nesten 300 mennesker, hvorav 36 av dem var temmere. Det var altfor få i forhold til hva som var ønskelig, men konspiratørene satset på jipsirernes misnøye med de utenlandske maktene.

#### ***Angrepene***

*Utdypende artikkel: Brantley-konspirasjonen*

17. august 2548 skjedde det. De seks adelsmennene som ledet konspirasjonen hadde rigget til med angrepsposisjoner i Darukus, Ferißich, Hasenkamp og Keil-Kieffer. Palasser og andre bygninger bygget på Tussarix' ordre var målene – fulle med tussarixiske adels- og statsmenn. Den jipsirske adelen var presset ut på landet, og derfor var det nødvendig å bruke byborgerne til å angripe for å unngå å vekke mistanke. Bare på én dag ble tjenerne i palassene, snikskyttere rundt, temmende tredjestandsborgere, eksplosiver og fottroppene for konspirasjonen, brukt til å eliminere brorparten av de tussarixiske adelsmennene. Flere klarte å slippe unna og dro til egne herregårder eller til Ferißich. Visekongen hadde vært forsinket til ballet han arrangerte, og unngikk å bli drept. Han erklærte unntakstilstand, og beordret konspiratørene til å møte opp og stå til regning for handlingene de gjorde.

Foruten om milde demonstrasjoner og løse angrep på lavtstående adelsfamilier, finner man Leonard i spissen for én av gruppene som hjelper bønder med å eliminere lokale riddere eller baroner. Overalt hvor Leonard og gruppen hans gikk, benyttet han seg av kreftene sine i form av giftige sporer som la borger og større riddergårder øde. Han hjalp bøndene ved å fornye jorden og gjenoppbygge gårdene til bøndene. Til slutt ble han allikevel lei av denne typen arbeid, og han gikk bort fra planene som konspiratørene hadde lagt for ham. Leonard samlet flere av bøndenes familier og gikk til voldelig angrep på borgene, som alle ble jevnet med jorden og plyndret for eiendelene sine. Verdisakene ble enten solgt på svartebørsen i de større byene, eller gitt til bøndene som betaling for arbeidet de gjorde.

Våren 2549 hadde Leonard og flere grupper fått nok av å jobbe på landet, og planla en kontrollert demonstrasjon mot visekonge Alexandre og hans styrker. Den 30. april marsjerte flere bønder og Leonard – sammen med sine opprørske tilhengere – til Ferißich. Soldatene ved portene prøvde å stanse dem, men noen temmere brukte kreftene sine til å trekke luften ut av lungene på dem og kvele dem. For å rive ned portene, tok Leonard tak i portene og fikk det allerede døde treet til å råtne raskt. Med det gikk et bondefølge inn i Ferißich med harde ytringer. ……

## ***Trivia***

1. *Leonard* er avledet fra de germanske elementene *lewo* "løve" og *hard* "modig, herdet". Navnet betyr dermed "modig løve".
2. *Agilmar* er et germansk navn avledet av navnelementene *agil* "egg, odd" og *mari* "berømt, navngjeten".
3. *Zübeck* er avledet av det tyske navnet *Bach*, hvilket er et topografisk navn fra det høytyske *bach* "strøm", og gitt til en person som bor nær en elvestrøm.
4. *Schwarzbergen* betyr direkte oversatt "det svarte fjellet".